b'\n_START_ARTICLE_\nDragana Mirkovi\xc4\x87\n_START_SECTION_\nBiografija\n_START_PARAGRAPH_\nDragana izhaja iz glasbene dru\xc5\xbeine (po dedku Dragutinu), zato je \xc5\xbee v mladih letih izkazovala svoje zanimanje za glasbo z udele\xc5\xbebo na raznih \xc5\xa1olskih prireditvah in tekmovanjih, kot so\xc2\xa0\xc2\xbbSti\xc5\xa1ki akordi\xc2\xab, bila pa je tudi najmlaj\xc5\xa1a solistka KUD Kasidol. Zanjo so kmalu sli\xc5\xa1ali pomembni ljudje iz najmo\xc4\x8dnej\xc5\xa1e zalo\xc5\xbebe v tedanji Jugoslaviji, Diskos, ter prosili njene star\xc5\xa1e da deklica posname plo\xc5\xa1\xc4\x8do, vendar ji tega star\xc5\xa1i niso dovolili, dokler ni dokon\xc4\x8dala osnovne \xc5\xa1ole. \xc4\x8ceprav je vedno sanjala o tem, da bi postala turisti\xc4\x8dni vodi\xc4\x8d, je v 15. letu starosti posnela prvi album - Imam de\xc4\x8dka nemirnog, ki je bil razprodan v 160.000 primerkih._NEWLINE_Leta 1986 se je pridru\xc5\xbeila skupini Ju\xc5\xbeni vetar, s katero je posnela 5 albumov. V tem \xc4\x8dasu je posnela dva show programa, pri\xc4\x8dela s solisti\xc4\x8dnimi koncerti ter trikrat zaporedoma zmagala na festivalu\xc2\xa0\xc2\xbbPoselo 202\xc2\xab. Po zapustitvi skupine se je podala na svojo prvo jugoslovansko turnejo na kateri je v 50. dneh obiskala 50 mest. Nastopila je tudi pred 50.000 gledalci na koncertu bolgarski v Sofiji, na stadionu Vasil Levski. Pod okriljem mened\xc5\xbeerja Radoslava Raka \xc4\x90oki\xc4\x87a je \xc5\xa1e pove\xc4\x8dala svojo koncertno aktivnost, nadaljevala pa je tudi s snemanjem plo\xc5\xa1\xc4\x8d. Leta 1994 je posnela film Slatko od snova ter nadaljevala kariero v velikem slogu vse do leta 2000, ko se je odlo\xc4\x8dila za dru\xc5\xbeino. Poro\xc4\x8dila se je z avstrijskim poslovne\xc5\xbeem Tonijem Bijeli\xc4\x87em, se preselila na Dunaj in rodila sina Marka ter h\xc4\x8derko Manuelo. H glasbi se je vrnila leta 2004.'